Wallet
హైక్‌ మెసెంజర్‌ నుంచి పేమెంట్‌ వ్యాలెట్‌
హైదరాబాద్‌,జూన్‌ 21: హైక్‌ మెసెంజర్‌ కొత్త 5.0 వ్యవస్థను ప్రవేశ పెట్టడంతో పాటు దేశంలోనే మొదటిసారి ఒక మెసేజింగ్‌ యాప్‌ సాయంతో పేమెంట్స్‌ వాలెట్‌ను ప్రవేశపెట్టింది. హైక్‌ వ్యాలెట్‌తో సామాజిక వ్యక్తీకరణ గా నగదు లావాదేవీలకు కొత్త రూపం అందిస్తున్నదని సంస్థ ప్రకటించింది. బ్యాంక్‌నుంచి బ్యాంక్‌కు యుపిఐద్వారా తక్షణ బదిలీ ఉచితంగా చేసుకోవ చ్చు. హైక్‌ వ్యాలెట్‌తో మొబైల్‌ రీఛార్‌్‌జను స్నేహితులు కుటుంబానికి నగదు బదిలీచేసుకోవచ్చు. బ్లూప్యాకెట్స్‌ సౌకర్యంతో స్నేహితులు కుటుం బంతో సరదాగా గడపండి జీవి తంలోని మధురక్షణాలను ఆనం దించాలని కోరారు. సమాచార గోప్యతకు 128 బిట్‌ ఎస్‌ఎస్‌ఎల్‌ ఎన్‌క్రిప్షన్‌తో రక్షణ ఉంటుందన్నా రు.
హైక్‌ యాప్‌సైజ్‌ 40 ఎంబి నుంచి 25 ఎంబికి తగ్గడం వల్ల తేలిగ్గా వేగంగా పనిచేస్తుంది. సిఇఒ కవిన్‌ భారతి మిట్టల్‌ మాట్లాడుతూ ఆరు నెలలుగా జరిపిన కృషి నేడు మంచి ఫలితాలిచ్చిందన్నారు. హైక్‌ 5.0 ఒక ముందడుగు అనిచెప్పారు. ప్రజల ఆదరణకు తగినట్లుగా టైమ్‌లైన్‌ను సహజ రూపంతోమళ్లీ ముందుకు తీసుకువచ్చింది. హైక్‌స్టోరీలతోపాటు 24 గంటల్లో వాటంతట అవి మాయమైపోయే ఫోటోలు పోస్ట్‌చేసేవీలుంటుంది. ప్రస్తుతం 100 మిలియన్లమందికిపైగా నమోదయి ఉన్న రిజిస్టరు వినియోగదారులతో హైక్‌ మెసెంజర్‌ రాత్రికిరాత్రే భారత్‌లో అతిపెద్ద యుపిఐ ఆధారిత వేదికగా మారింది. చెస్‌బ్యాంక్‌తో బ్యాంకింగ్‌ భాగస్వామ్యంతో హైక్‌ 5.0లో యుపిఐ వ్యవస్థను, వ్యాలెట్‌ను ప్రవేశపెట్టింది. డిజిటల్‌ చెల్లింపులను మరింత ప్రోత్స హించే దిశగానే ఈ వ్యాలెట్‌ను ప్రవేశపెట్టినట్లు కవిన్‌ మిట్టల్‌ వెల్లడించారు.